
ŠAKIŲ RAJONO SAVIVALDYBĖS  TARYBA

SPRENDIMAS

DĖL VIENKARTINĖS PARAMOS DANUTEI BUDRECKIENEI SKYRIMO

2010 m. birželio 30  d. Nr. T-217
Šakiai

Rajono savivaldybės taryba, vadovaudamasi Lietuvos Respublikos Vyriausybės 1994 m. gegužės 9 d. nutarimu Nr. 360 (Žin., 1994, Nr.36-653)  patvirtintos socialinės paramos koncepcijos 18 p., rajono savivaldybės tarybos 2005 m. liepos 28 d. sprendimu Nr.T-199 patvirtintos vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 p. ir atsižvelgdama į rajono savivaldybės Paramos teikimo komisijos 2010 m. birželio 14 d. posėdžio protokole Nr. PT- 6 pateiktas rekomendacijas, nusprendžia:

1. Skirti Danutei Budreckienei, gyvenančiai Šakių seniūnijoje, Kušlikių kaime, 2000 Lt dydžio vienkartinę paramą, stichinės nelaimės atveju (žaibo iškrova), sukėlusi buitinių elektros prietaisų gedimą ir dviejų langų stiklų išdužimą. 
2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2010 m. biudžete numatyto stichinių nelaimių fondo lėšų išmokėti Danutei Budreckienei 2000 Lt.

3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566) nustatyta tvarka.

